Адахан Мадумаров

Мадумаров Адахан Кимсанбаевич (1965-жылы 9-мартта, Ош облусу, Өзгөн району, Куршаб айылы) – мамлекеттик жана саясий ишмер. Тверь (Орусия) мамлекеттик университетин (1992), КМУну (1999) бүтүргөн. 1992–94-жылдары Кыргыз Республикасынын басма сөз жана маалымат министрлигинде референт, «Түрк ааламы» гезитинин башкы редактору, КТРКнын алдындагы балдар жана жаштар телепрограммасында редактор, башкы редактордун орун басары, башкы редактор, 1994–95-жылдары саясий серепчи, 2005–06-жылдары Кыргыз Республикасынын вице-премьер министри, 2006–07-жылдары Кыргыз Республикасынын мамлекеттик катчысы, 2008–09-жылы Кыргыз Республикасынын Коопсуздук Кеңешинин катчысы болуп иштеген. Жогорку Кеңештин депутаты (1995–2000; 2000–05; 2007–08). «Бүтүн Кыргызстан» саясий партиясынын жетекчиси (2010). КМШ өлкөлөрүнүн Парламент аралык ассамблеясынын алтын медалы менен сыйланган.

 Ишмердүүлүгү 
Жогорку Кеңештин 4 жолку депутаты.
2005-жылы Кыргыз Республикасынын вице-премьер министри.
2006-2007-жылдары Кыргызстандын мамлекеттик катчысы.
2008-жылы Жогорку Кеңештин төрагасы.
2008-2009-жылдары Кыргызстандын коопсуздук кеңешинин катчысы.
2009-жылдан бери Бүтүн Кыргызстан саясий партиясынын төрагасы.

 Колдонулган адабияттар 
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7

Категория:Инсандар:Кыргызстан
Категория:Кыргыз_Республикасынын_Президентинин_кызмат_ордуна_талапкерлер-2017
Категория:Жогорку Кеңештин төрагалары